Aký sirup proti kašľu je možné kombinovať s antibiotikami Cefzil?
Dobry vecer, dcera berie atb Cefzil. Aky sirup by mohla uzivat proti kasu (suchy, drazdivy kasel) spolu s atb Cefzil? Dakujem
Dobrý deň,
ďakujeme za Vašu otázku.
Vo forme kvapiek Vám odporúčam kvapky
Tussin
. Kvapky pomáhajú tlmiť suchý, dráždivý kašeľ. Liek môžu užívať dospelí, dospievajúci a deti od 2 mesiacov. Kvapky sa užívajú s čajom, vodou alebo ovocnou šťavou po jedle.
Ak by ste chceli skôr prípravok vo forme sirupu, tak vhodný je
Junior Angin
pre deti od 1 roka. Napomáha zmierňovať suchý kašeľ a bolesť hrdla. Bez cukru a alkoholu. Oba tieto produkty sa môžu kombinovať s liekom Cefzil.
Dbajte na pravidelný príjem tekutín dieťatka, vetranie priestorov a zvlhčovanie vzduchu u Vás doma.
Kedže neuvádzate o aké staré dieťa ide, dávkovanie Vám odporučia moji kolegovia v kamennej lekárni. Pokiaľ by problémy pretrvávali a nezlepšili by sa do 3 dní, je potrebná návšteva pediatra.
Prajem skoré uzdravenie.
S pozdravom
Mgr. Emma Halás Haluščíková